کوئٹہ (آن لائن) سنی تحریک عوامی نا صوبائی چیف آرگنائزرعلامہ علی نوازالقادری دیرانا جہانی دے آ تینا بیان اٹ پارینے کہ دیرانا کاختی ءِ چٹفنگ کن صوبہ ٹی پوسکن ءُ ڈیم جوڑ کننگے‘ڈیم تا مخالفت کروک آک ملک‘قوم وصوبہ نا الس ناخیرخواہ افس۔ ٹی اینڈٹی اسٹریٹ سبی ءِ دیر فراوان کننگ کن شش انچ واٹرسپلائی لین شاغنگے‘ پوسکن آدور اٹ بندغ آک طوبے آسر مسنو وخت اس کہ ٹی اینڈٹی اسٹریٹ نا باتیک دیرانا پڑی پڑی کن سکنگ اٹی ءُ‘ دیر کون آ نعمت آن بیدس زند انا گمان ہم مننگ کپک‘ او پارے کہ دیرانسانی زند اکن المی ءِ‘ او پارے کہ سبی و ایب کیب‘ بالاناڑی و بھاگ دیرکون آ بنداوی آسراتی آن محروم ءُ ہراکہ تلاپ آتا لڑد انگا دیر تے کُننگ آن بیوس ءُ ہراکہ جانجوڑی نااصول آتیان چَپ ہم ارے۔ او مستی پارے کہ دیر انا گرج آتے پورو کننگ کن پوسکن ءُ ڈیم جوڑ کننگے۔
